L'Ajuntament de Sagunt aprova tornar a sol·licitar al Ministeri d'Hisenda una subvenció de 6,5 milions per a la implantació de l’EDUSI
29 de novembre 2017

![Imagen 1](/media/xvtbm24e/maqueta_logo-feder-grande.jpg)

![](/media/ok2llhc2/09-votacion-punto-7.jpg)  
  

L'Ajuntament de Sagunt va aprovar de nou, ahir dimarts 28 de novembre en ple ordinari, l'Estratègia de Desenvolupament Urbà Sostenible i Integrat Sagunt (EDUSI) i per tant tornar a sol·licitar al Ministeri d'Hisenda i Administracions Públiques la subvenció màxima a concedir per a la seua implantació de 6,5 milions d'euros, amb els vots a favor dels regidors que formen l'Equip de Govern i del no adscrit.

  

L'Ajuntament de Sagunt ha desenvolupat la seua pròpia EDUSI per a optar a les subvencions que atorga el Fons Europeu de Desenvolupament Regional (FEDER) als municipis a partir de l'Estratègia Europa 2020, per la qual este organisme pretén impulsar el creixement econòmic i l'ocupació, tan castigats per la crisi econòmica i financera dels últims anys.

  

EDUSI Sagunt comporta un pressupost general de 13 milions d'euros durant el període 2014-2022 repartits a millorar l'ús i la qualitat de les TIC’s amb 1,4 milions d'euros, afavorir la transició econòmica baixa en carboni amb 2,9 milions d'euros, protegir el medi ambient amb 3,8 milions d'euros i l'objectiu amb major inversió, 4,7 milions d'euros, sobre inclusió social.

  

El consistori ha estat treballant en l'elaboració de l’EDUSI, que exigix un enfocament que integre les dimensions econòmica, ambiental, climàtica, demogràfica i social, així com que l'estratègia es dissenye des de la cooperació ciutadana. En este cas, es tracta d'una adaptació de l’EDUSI Sagunt a la normativa d'enguany, a un nou marc definit per la retallada de les quanties màximes. 

  

El ple ordinari de gener ja va sol·licitar la subvenció, no obstant açò, malgrat aprovar-se la proposta per part del Ministeri, no es va obtindre la puntuació suficient com perquè es concedira subvenció econòmica, ja que hi havia altres municipis millor puntuats. Un dels aspectes amb menys puntuació va ser el referent a la participació ciutadana, per açò el consistori ha treballat en esta línia per aconseguir una millor puntuació en esta nova convocatòria i així se li atorgue subvenció econòmica a la ciutat.​

​​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-aprova-tornar-a-sol-licitar-al-ministeri-d-hisenda-una-subvenció-de-6-5-milions-per-a-la-implantació-de-l-edusi/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-aprova-tornar-a-sol-licitar-al-ministeri-d-hisenda-una-subvenció-de-6-5-milions-per-a-la-implantació-de-l-edusi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-aprova-tornar-a-sol-licitar-al-ministeri-d-hisenda-una-subvenció-de-6-5-milions-per-a-la-implantació-de-l-edusi/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-aprova-tornar-a-sol-licitar-al-ministeri-d-hisenda-una-subvenció-de-6-5-milions-per-a-la-implantació-de-l-edusi/)